**Boreo Oyj** on Helsingin pörssissä listattu yhtiö, joka luo arvoa omistamalla, hankkimalla ja kehittämällä B2B-liiketoimintoja Pohjois-Euroopassa. Helmikuuhun 2021 saakka yritys tunnettiin nimellä Yleiselektroniikka Oyj.

Boreon yhtiöt toimivat itsenäisesti omien strategioidensa mukaisesti. Emoyhtiö Boreo Oyj:n roolina on konsernin ja sen liiketoiminta-alueiden strateginen ja operatiivinen kehittäminen. Boreon päätavoite on omistaja-arvon luominen pitkällä aikavälillä, minkä se pyrkii saavuttamaan yritysostovetoisella strategialla, luomalla optimaaliset olosuhteet sen yhtiöille myynnin kasvattamiseen ja kannattavuuden parantamiseen sekä olemalla paras mahdollinen koti sen yhtiöille ja henkilöstölle. 

Konsernin liikevaihto vuonna 2021 oli 122,0 milj. euroa ja se työllistää yli 300 henkilöä Suomessa, Ruotsissa, Baltiassa, Puolassa ja Yhdysvalloissa. Yhtiön pääkonttori sijaitsee Vantaalla.

Elokuussa 2021 ilmoitettiin, että Boreo yhdistyy Sievi Capitalin kanssa. Yhdistyminen olisi toteutettu siten, että Sievi Capital olisi sulautunut Boreoon. Joulukuussa 2021 yhdistyminen peruttiin.

Organisaatio
------------

Maaliskuusta 2021 lähtien Boreon liiketoiminnot on organisoitu kolmeen liiketoiminta-alueeseen: Elektroniikka, Tekninen Kauppa ja Raskas Kalusto.

### Elektroniikka

Elektroniikka-liiketoiminta-alue koostuu elektroniikan komponenttien, laitteiden ja järjestelmien jakelua harjoittavista liiketoiminnoista. 

### Tekninen Kauppa

Tekninen kauppa -liiketoiminta-alue koostuu teknistä kauppaa harjoittavista liiketoiminnoista, jotka edustavat tunnettuja päämiehiä voimantuoton, metallintyöstön, rakentamisen ja hitsauksen alalla. ​

### Raskas Kalusto

Raskas kalusto -liiketoiminta-alue koostuu betoniteollisuuden ja rakentamisen asiakkaita palvelevista liiketoiminnoista.​

Edellä mainittujen liiketoiminta-alueiden lisäksi Boreon organisaatioon kuuluu "**Muissa toiminnoissa**" logistiikka- ja kuriiripalveluja tuottavat liiketoiminnot.

Omistus
-------

Boreon viisi suurinta osakkeenomistajaa: (tilanne 20. joulukuuta 2022)

1. Preato Capital AB – 1 909 000 osaketta – 71,05 % osakkeista ja äänimäärästä
2. AK Capital Oy – 35 370 1,32 %
3. Ari W. Sulin – 27 200 – 1,01 %
4. Mikko Moilanen – 25 625 – 0,95 %
5. Richard Karlsson – 24 916 – 0,93 %

Lähteet
-------

1. ↑
2. ↑
3. 1 2 3 4  Boreo on yhtiö, joka luo arvoa omistamalla, hankkimalla ja kehittämällä B2B-liiketoimintoja Pohjois-Euroopassa. *Boreo*. Viitattu 20.12.2022.
4. 1 2
5. ↑
6. ↑  Arvopaperi: Yleiselektroniikka Oyj:n uusi nimi Boreo Oyj on rekisteröity kaupparekisteriin ja yhtiön kaupankäyntitunnus muuttuu *Arvopaperi*. Viitattu 10.3.2021.
7. ↑  Boreo ja Sievi Capital fuusioitumassa – Taustalla yhteinen pääomistaja Preato Capital *Kauppalehti*.  18.8.2021. Viitattu 19.9.2021.
8. ↑  Sievi Capital Oyj sulautumassa osaksi Boreo Oyj:tä  – Sievi Capitalin pääkonttori on Sievissä, tuleva yhtiö työllistää noin 1 700 työntekijää *Keskipohjanmaa*.  12.10.2021. Viitattu 12.10.2021.
9. ↑  Sievi Capital ja Boreo eivät yhdistykään *is.fi*.  14.12.2021. Viitattu 15.12.2021.
10. ↑  Boreo on yhtiö, joka luo arvoa omistamalla, hankkimalla ja kehittämällä B2B-liiketoimintoja Pohjois-Euroopassa. *Boreo*. Viitattu 20.12.2022.

Aiheesta muualla
----------------

* Boreo
* Yleiselektroniikka
* Yleiselektroniikan osake- ja pörssihistoriaa (porssitieto.fi)